צופית גרנט

צוּפית גרנט (שם מלא: צופית גרנט רנד; נולדה ב-13 בנובמבר 1964) היא עיתונאית, מנחת טלוויזיה ושחקנית ישראלית.

== ביוגרפיה ==
נולדה בשם צופיה אלישיב בפתח תקווה ולה שני אחים. בהיותה בת חמש התגרשו הוריה, והיא עברה להתגורר עם סבה וסבתה, אך בהמשך עברה להתגורר אצל אמה. כשהייתה בת תשע, בעודה גרה עם אמה נוצלה מינית על ידי שכן מבוגר<ref></ref>. לאחר מכן, בעודה בת תשע, לאחר שעברה להתגורר בפנימייה, נפלה קורבן לפדופיליה, תקיפה מינית ואלימות. 

את לימודי התיכון סיימה גרנט בבית הספר החקלאי "עיינות".

לאחר שירותה הצבאי למדה משחק בבית הספר למשחק "בית צבי", וסיימה את לימודיה בשנת 1989.

גרנט הופיעה בהצגות תיאטרון רבות. ביניהן, "חלום ליל קיץ", "אהבה בצל האיידס", "היערות", "בית העלים הכחולים" והגרסה המחודשת לקומדיה "הזוג המוזר". כמו כן, העלתה הצגת יחיד בשם "הפרס הגדול של דומה'לה" במסגרת פסטיבל תיאטרונטו.

===בקולנוע===
גרנט הופיעה לראשונה בסרט "אפטר" בשנת 1990, בתפקיד מלי. בשנת 1998, שיחקה בסרט "סופר בוי" בבימויו של חנוך רוזן. בשנת 2004 שיחקה את ג'ודי בסרט "הבשורה על פי אלוהים". ב-2007, שיחקה את דנה גולדשטיין בסרט "מתוק ומר" לצד אייל שכטר. ב-2012, שיחקה את ברכה נחמיאס בסרט "ד"ר פומרנץ". ב-2014, שיחקה את שושנה בסרט "מבצע חמניה". ב-2018, שיחקה את מירב גולדן בסרטו של אריק לובצקי "סדקים". ב-2022 שיחקה בסרטה של שירי נבו פרידנטל "כל מה שאני יכולה".

===בטלוויזיה===
בטלוויזיה הופיעה גרנט בתוכניות רבות - "בעיטת פתיחה", "הם יגיעו מחר", "סוגרים חשבון" (סדרת מערכונים במסגרת התכנית "סוגרים שבוע"), "כל דיכפין", "רצח בשבת בבוקר", "בועות", "מי מפחד מצופית גרנט?", "כתב פלילי", "שעות אמיתיות" ותוכנית בערוץ בייבי+ ב-yes.
בשנת 1998 השתתפה בקלטת הילדים "טמבולינה והפיסטוקים" לצד ציפי שביט וליאור כלפון בתור המורה שבתחילת הקלטת. בשנת 1999 השתתפה בסדרת הטלוויזיה "כסף קטלני". בתחילת שנות ה-90 השתתפה גם במספר פרסומות. ב-1997 השתתפה בסרט הטלוויזיה "אהבה מדרגה ראשונה".

את הפריצה הראשונה שלה לתודעת הציבור גרנט החלה בשנים 2001-1999, כשהגישה תוכנית אירוח בשעות הבוקר בשם "מילקשייק" בערוץ 2. התוכנית התפרסמה בעיקר בזכות הפרובוקציות שגרנט עשתה בתוכנית, בהן ישיבה באמבטיות שוקולד וספגטי, טנטרה בשידור חי, טיפול באמצעות עקיצת דבורה, טיפול עצמי בעלוקות, והמוכרת ביותר - כאשר שתתה שתן של עצמה מתוך כוס בשידור. לתוכנית הופקו 45 פרקים, ובזכות הצלחתה היא הועברה לשעות הלילה ונקראה "מילקשייק בלילה". עם זאת, במקביל התוכנית זכתה גם לביקורות שליליות בשל הפרובוקציות יוצאות הדופן שהיו בה. כמו כן, הקליטה סינגל בשם "מילקשייק בלילה" שהולחן והופק בידי אלי אברמוב.<ref></ref>

מסוף 2006, הנחתה גרנט, לראשונה מאז הקמתו של ערוץ 10, תוכנית אירוח מקורית ביום שישי בערב. היה בכך אתגר עבורה, כי במקביל שודרה בערוץ 2 התוכנית המצליחה "ארץ נהדרת". באחת מן התוכניות, בדצמבר אותה שנה, הוצג אדם בשם מוטי מורן, לכאורה נכה על כיסא גלגלים שקם מכסאו לאחר ש"טופל" על ידי יוסף אלגזר, מטפל בעל "ידי חשמל". בינואר 2007, שודרה כתבה בתוכנית כלבוטק בערוץ 2 שהוכיחה שמורן, אשר הוצג כנכה בתוכנית, אינו נכה אלא נוכל (במציאות מורן הוא בעל מגבלה רגשית שאמנם קשורה גם להליכה עצמאית, אך היא אינה מסוג הנכות שהוצגה בתוכנית), וכי גרנט וצוות התוכנית ידעו על כך. עם זאת, לאחר שגרנט עברה בדיקת פוליגרף, ותוצאות הבדיקה הראו כי היא דוברת אמת, גרנט טענה כי גם מורן וגם רפי גינת וצוות "כלבוטק" הוליכו אותה שולל (מורן על שהתחזה לנכה, ו"כלבוטק" על שהציגה פרטים לא נכונים על גרנט בהקשר לנכותו המדומה של מורן).

ב-2007, גרנט הופיעה בהופעת אורח בכמה מפרקי העונה השנייה של הטלנובלה "האלופה". בשנת 2008 החלה לככב בטלנובלה "חשופים", בדמותה של מרב בן-בסט, עורכת המהדורה הקשוחה. בשנה זו, גרנט הופיעה יחד עם ילדיה דניאל ורומי בעונה הרביעית של "פעם בחיים", תוכנית המתעדת סלבריטאים במקומות שונים.

במהלך מונדיאל 2010, הנחתה ביחד עם טל ברמן את תוכנית האירוח "נבחרת החלומות" בערוץ הראשון, שזכתה לביקורות חיוביות.

בשנת 2011, החלה להגיש סדרה תיעודית בערוץ 2 בשם "אבודים", בה מאתרת הפקת התוכנית בני משפחה, שאיבדו קשר זה עם זה (ביניהם אנשים שגודלו על ידי הורים מאמצים). בסדרה, טסה גרנט ברחבי העולם כדי לאתר את בני המשפחה האבודים, לעיתים ללא קצה של חוט היכן הם נמצאים. במהלך הסדרה, שבה גרנט ומזכירה גם את סיפורה האישי, בו הופרדה מהוריה בגיל צעיר, מה שהוביל אותה למעשה לרעיון של יצירת הסדרה. נכון לחודש פברואר 2019, משודרת העונה ה-11 של הסדרה.

בשנת 2012, הנחתה תוכנית בשם "למה לא סיפרת לי", העוסקת בנערות צעירות שנכנסו להריון רצוי ולא רצוי, על ההשלכות המלוות אותן והבחירה אם לגדל או להפיל את העובר ברחמן. בתוכנית הוצג סיפור, שעורר סערה קטנה של אחת מהנערות ההרות שהתראיינו בסדרה. הנערה סיפרה על תהליך ההפלה של עוברה, אותו ביצעה באמצעות כדור פוסטינור, למרות הידיעה שהתינוק היה בחודש השישי להריונה. באותה שנה, לקחה חלק בשני פרקים בסדרת התוכניות "הסיפור" ששודרה בערוץ 2. הפרק הראשון דן בתופעת האלימות באינטרנט והשני דן בשאיפה למצוינות. גרנט גם חזרה לשחק את דמותה של מרב בן-בסט בסדרה "תנוחי".

גרנט מעלה מופע אישי אוטוביוגרפי.

בין נובמבר 2018 לאפריל 2019 שודרה ברשת 13 התוכנית "קשר השתיקה" בהנחייתה, אותה גם יצרה יחד עם בת דור אוז'לבו.

ב-26 באפריל 2020, החלה להנחות תוכנית אירוח אישית בשם "קרוב עם צופית גרנט" בערוץ 13.

ב-2021, שיחקה בטלנובלה "בעלת החלומות".

בינואר 2022, החלה להגיש את הסדרה "ללא גבולות" בערוץ 13.

===ברדיו===
בשנת 2010 הגישה את ציפורי לילה משוחחות בגלי צה"ל, שם היא שוחחה עם מאזינים, וסיפרה על חייה.

=== עשייה ציבורית ===
לאחר שחשפה בתוכניתה "שעות אמיתיות" את התמודדותה עם מחלת הסכיזופרניה בה לקה אחיה, נענתה לפנייה של עמותת אנוש והחלה בפעילות למען פגועי נפש בישראל, בהמשך מונתה לנשיאת העמותה.

=== משפחתה ===
גרנט הייתה נשואה במשך כ-22 שנים למאמן הכדורגל אברהם גרנט, ולהם שני ילדים.

גרנט נשואה בשנית לזמר והיוצר שולי רנד.

גרנט מתגוררת ברמת גן.

== פילמוגרפיה ==
{| class="wikitable sortable"
!שנה
!שם
!דמות
!הערות
|-
! colspan="4" |סרטים
|-
| rowspan="2" |1990
|אפטר
|מלי
|
|-
|הם יגיעו מחר
|
|סרט טלוויזיה
|-
|1991
|עונת הדובדבנים
|נועה
|
|-
|1997
|מבחן אמריקאי
|מירב
|סרט טלוויזיה
|-
|1998
|סופר בוי
|אמא של תום
|
|-
|2004
|הבשורה על פי אלוהים
|ג'ודי
|
|-
| rowspan="3" |2005
|דיסטורשן
|מיקי
|
|-
|ג'נאם ג'נאם
|בעלת הבית
|
|-
|שיווי משקל
|עידית
|סרט טלוויזיה
|-
|2007
|מתוק ומר
|דנה גולדשטיין
|
|-
|2012
|ד"ר פומרנץ
|ברכה נחמיאס
|
|-
|2014
|מבצע חמניה
|סגנית ראש המוסד שושנה
|
|-
|2018
|סדקים
|מירב גולדן
|
|-
! colspan="4" |טלוויזיה
|-
|1991
|רצח בשבת בבוקר
|נחמה
|
|-
|1992
|אלף ואחת אמריקות
|דמויות שונות
| rowspan="2" |דיבוב
|-
|1994
|בני בלום
|נלי קישקושוביץ'
|-
|1995
|רמת אביב גימל
|חברה של עידית
|
|-
|1999
|כסף קטלני
|אלינור קידר
|
|-
|1999–2001
|מילקשייק
|
|
|-
| rowspan="3" |2005
|כתב פלילי
|נילי
|
|-
|משחק מכור
|
|
|-
|שעות אמיתיות
|
|
|-
| rowspan="2" |2007
|האלופה
|לטיסיה
| rowspan="2" |תפקיד אורח
|-
|להוציא את הכלב
|עלמה
|-
|2007–2008
|מי מפחד מצופית גרנט
|
|
|-
|2008–2009
|חשופים
|מרב בן בסט
|
|-
| rowspan="2" |2009
|פעם בחיים
|
|מתארחת אצל משפחת אבו סניינה במזרח ירושלים
|-
|מועדון לילה
|
|אורחת
|-
|2010
|נבחרת החלומות
|
|
|-
| rowspan="2" |2011
|באמצע החיים
|
|
|-
|למה לא סיפרת לי
|
|
|-
|2011–2023
|אבודים
|
|גם במאית ועורכת תוכן
|-
| rowspan="2" |2012
|הסיפור
|
|
|-
|תנוחי
|מרב בן בסט
|
|-
| rowspan="2" |2013
|שטרודל
|
|אורחת
|-
|הפיג'מות
|בתפקיד עצמה
|תפקיד אורח
|-
|2015
|סלבריישן
|
|אורחת
|-
|2017–2018
|קפיצה למחר
|
|גם עורכת תוכן
|-
|2020–2021
|קרוב עם צופית גרנט
|
|
|-
|2021–2023
|בעלת החלומות
|נירה ורבורג
|
|-
|2022
|צופית גרנט ללא גבולות
|
|
|-
|2023–2024
|בדרכים עם צופית גרנט ושולי רנד
|
|סדרה תיעודית; גם יוצרת
|}

== קישורים חיצוניים ==

* 

* 
* 
* 
* 
* 
* 
* 
* 
* 
* 
* 
* 
* מופע [https://www.gilataviv.co.il/speaker/%D7%A6%D7%95%D7%A4%D7%99%D7%AA-%D7%92%D7%A8%D7%A0%D7%98- דלתות מסתובבות]
* הדס בשן, [https://atmag.co.il/אנשים/סלבס/צופית-גרנט-ריאיון צופית גרנט "בעבר אם לא הייתי מוטרדת מינית, הייתי חושבת - אולי אני לא נראית טוב היום?"], באתר את, 1 בנובמבר 2017
* 
* 
* 
* 
* 
* 

==הערות שוליים==

קטגוריה:מנחות טלוויזיה ישראליות
קטגוריה:מגישות ציפורי לילה
קטגוריה:מגישי ציפורי לילה
קטגוריה:בוגרות בית צבי
קטגוריה:בוגרי בית צבי
קטגוריה:בוגרות בית הספר החקלאי עיינות
קטגוריה:בוגרי בית הספר החקלאי עיינות
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:צמחוניות ישראליות
קטגוריה:צמחונים ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:משתתפי פעם בחיים
קטגוריה:ישראליות שנולדו ב-1964
קטגוריה:ישראלים שנולדו ב-1964